Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
16 ส.ค. 2559

“ระวัง” การพักฐานการขึ้นในกรณีที่หลุด 1,542 จุด  ลงมา
ดัชนี SET อยู่ที่ 1,546.43 จุด -2.68 จุด -0.17% ปริมาณซื้อขาย 35,676 ลบ.
แนวรับ : 1,542 / 1,533 แนวต้าน : 1,556
 
สรุปทิศทางและแนวโน้มตลาด
“ระวัง” มากขึ้นถ้าหลุด 1,542 จุด…แม้ยังมองบวกระยะกลาง-ยาว: แม้ยังมีมุมมอง “บวก” ต่อ SET ในระยะกลาง-ยาว ด้วยเป้าหมาย 1,620 จุด ภายในสิ้นปีนี้ (อิงรายงาน The Revision) ด้วยปัจจัยสนับสนุนจาก 1) สภาพคล่องที่ไหลเข้าสินทรัพย์เสี่ยงต่อเนื่อง 2) การปรับประมาณการกำไร และเป้าหมายพื้นฐานของนักวิเคราะห์ และ 3) การเมืองที่มีเสถียรภาพ และมีความชัดเจนมากขึ้นหลังทำประชามติรับร่างรัฐธรรมนูญเมื่อวันที่ 7 ส.ค.ที่ผ่านมา…
อย่างไรก็ดี การปรับสูงขึ้นของ SET เกือบ 10% หลัง Brexit ในช่วงเกือบ 2 เดือนที่ผ่านมาทำให้มีความเสี่ยงจากการ “พักฐาน” มากขึ้น โดยเฉพาะในกรณีที่ SET ไม่สามารถยืนได้เหนือแนวรับบริเวณ 1,542 จุด วันนี้ จะเป็นสัญญาณ “ลบ” ระยะสั้น โดยมีแนวรับสำคัญที่ 1,533 จุดเป็นแนวรับแรก และถัดไปที่ 1,520 จุด ที่เป็น Gap ทางเทคนิค
“ลดพอร์ต” บางส่วนเมื่อหลุด 1,542 จุด ลงมา : ในกรณีที่ SET ไม่สามารถยืนได้เหนือ 1,542 จุด วันนี้ โดยมีจุดพิจารณา “ซื้อคืน” ที่ 1,520 +/- จุด ทั้งนี้ถ้าพิจารณาในทางเทคนิคจะเห็นว่าเริ่มมีสัญญาณ Bearish Divergence เกิดขึ้นแล้ว และ MACD เริ่มแสดงให้เห็นถึงโอกาสการ “พักฐาน” มากขึ้น